Անդրեա Բելոտի

Անդրեա Բելոտի (իտալերեն՝ Andrea Belotti, դեկտեմբերի 20, 1993(1993-12-20), Կալչինատե, Բերգամո, Լոմբարդիա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի և Իտալիայի ազգային հավաքականի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Ալբինոլեֆե ===
Բելոտին Ալբինոլեֆեի ակադեմիայի սան է։ Իր պրոֆեսիոնալ դեբյուտը նշեց 2012 թվականի մարտի 10-ին՝ Լիվորնոյի դեմ խաղում՝ այս խաղում դառնալով գոլի հեղինակ։ Իր առաջին մրցաշրջանում Բելոտին անցկացրեց 8 հանդիպում՝ դառնալով 2 գոլի հեղինակ, սակայն Ալբինոլեֆեն զբաղեցրեց վերջին հորիզոնականը Սերիա B-ում և դուրս մնաց Սերիա C1։ 2012-13 մրցաշրջանում Բելոտին տեղափոխվեց ակումբի առաջին թիմ՝ անցկացնելով 30 հանդիպում և դառնալով 12 գոլի հեղինակ։


=== Պալերմո ===
2013 թվականի սեպտեմբերի 2-ին Բելոտին 500,000 եվրոյի դիմաց վարձավճարով միացավ Պալերմոյին։ Իր դեբյուտը ակումբի կազմում նշեց սեպտեմբերի 24-ին՝ Բարիի դեմ խաղում։ Իր առաջին գոլը խփեց հոկտեմբերի 5-ին՝ Բրեշիայի դեմ խաղում։ Նոյեմբերի 30-ին՝ Նովարայի դեմ խաղում Բելոտին դարձավ դուբլի հեղինակ՝ օգնելով իր թիմին հաղթել 2-1 հաշվով։ 2014 թվականի մայիսի 25-ին իտալացին դուբլ ձևակերպեց Տերնանայի դեմ խաղում։ 2013-14 մրցաշրջանում Պալերմոն Բելոտիի հետ հաղթեց Սերիա B-ն՝ տեղափոխվելով Սերիա A: Հունիսի 18-ին ակումբը գնեց Բելոտիին համատեղ սեփականության գործարքով՝ հնարավորություն ստանալով գնելու նրա տրանսֆերի մյուս մասը 3․5 միլիոն եվրոյի դիմաց։
Իր առաջին հանդիպումը Սերիա A-ում Բելոտին անցկացրեց 2014 թվականի օգոստոսի 31-ին՝ փոխարինելով Պաուլո Դիբալային Սամպդորիայի դեմ խաղում։ Սեպտեմբերի 12-ին Պալերմոն գնեց Բելոտիի ամբողջ տրանսֆերը։ Սեպտեմբերի 24-ին՝ Նապոլիի դեմ խաղում իտալացին դարձավ դուբլի հեղինակ՝ փրկելով իր թիմին պարտությունից։ Պալերմոյի կազմում Բելոտին անցկացրեց 64 հանդիպում՝ դառնալով 16 գոլի և 7 գոլային փոխանցման հեղինակ։


=== Տորինո ===
2015 թվականի օգոստոսի 18-ին Բելոտին 7․5 միլիոն եվրոյի դիմաց տեղափոխվեց Տորինո։ Իր դեբյուտը նշեց սեպտեմբերի 13-ին՝ Վերոնայի դեմ խաղում։ Իր առաջին գոլը ակումբի կազմում խփեց նոյեմբերի 28-ին՝ Բոլոնյայի դեմ խաղում։ 2016 թվականի հունվարի 16-ին Բելոտին 2 գոլի և 1 գոլային փոխանցման հեղինակ դարձավ Ֆրոզինոնեի դեմ խաղում՝ օգնելով Տորինոյին հաղթել 4-2 հաշվով։ Փետրվարի 3-ին նա դուբլ ձևակերպեց Սամպդորիայի դեմ խաղում՝ փրկելով իր թիմին պարտությունից։ Իր առաջին մրցաշրջանում Տորինոյի կազմում Բելոտին անցկացրեց 35 հանդիպում առաջնությունում՝ դառնալով 12 գոլի և 5 գոլային փոխանցման հեղինակ։
2016-17 մրցաշրջանում իր առաջին գոլը Բելոտին խփեց 2016 թվականի օգոստոսի 21-ին՝ Միլանի դեմ խաղում, սակայն չկարողացնել իրացնել 11-մետրանոց հարվածը, ինչի պատճառով Տորինոն պարտվեց 3-2 հաշվով։ Օգոստոսի 28-ին՝ Բոլոնյայի դեմ խաղում նա ձևակերպեց իր պրոֆեսիոնալ կարիերայի առաջին հատ-տրիկը։ Սեպտեմբերի 25-ին Բելոտին գոլի և 2 գոլային փոխանցման հեղինակ դարձավ Ռոմայի դեմ խաղում, իսկ հանդիպումն ավարտվեց 3-1 հաշվով։ Նոյեմբերի 5-ին նա դուբլ ձևակերպեց Կալյարիի դեմ խաղում՝ օգնելով իր թիմին հաղթել 5-1 հաշվով։ Նոյեմբերի 20-ին իտալացին 2 գոլի հեղինակ դարձավ Կրոտոնեի դեմ 2-0 հաշվով ավարտված խաղում։ Դեկտեմբերի 4-ին Բելոտին երկարաձգեց իր պայմանագիրը Տորինոյի հետ մինչև 2021 թվականը։ 2017 թվականի մարտի 5-ին՝ Պալերմոյի դեմ խաղում նա առաջին անգամ խաղադաշտ դուրս եկավ ակումբի ավագի թևկապով։ Այս խաղում իտալացին դարձավ ամենաարագ հետ-տրիկի հեղինակը Սերիա A-ում՝ 2000 թվականի հունվարի 30-ից հետո, երբ Անդրեյ Շևչենկոն 3 գոլի հեղինակ դարձավ Պերուջայի դեմ խաղում։ 2016-17 մրցաշրջանում Բելոտին անցկացրեց 35 հանդիպում՝ խփելով 26 գնդակ և դառնալով Սերիա A-ի երրորդ լավագույն ռմբարկուն՝ Էդին Ջեկոյից (29) և Դրիս Մերտենսից (28) հետո։
2017-18 մրցաշրջանում Բելոտին դարձավ Տորինոյի հիմնական ավագը։ 2017 թվականի սեպտեմբերի 20-ին՝ Ուդինեզեի դեմ խաղում նա դարձավ գոլի և գոլային փոխանցման հեղինակ՝ օգնելով իր թիմին հաղթել 3-2 հաշվով։ 2018 թվականի ապրիլի 4-ին Բելոտին հետ-տրիկ ձևակերպեց Կրոտոնեի դեմ խաղում։ Մայիսի 13-ին իտալացին գոլի և գոլային փոխանցման հեղինակ դարձավ ՍՊԱԼ-ի դեմ խաղում, իսկ հանդիպումն ավարտվեց 2-1 հաշվով։ Այս մրցաշրջանում Բելոտին դարձավ 13 գոլի հեղինակ 35 խաղերում՝ չկարողանալով կրկնել նախորդ մրցաշրջանի հաջողությունը։


== Միջազգային կարիերա ==
Բելոտին հանդես է եկել Իտալիայի Մ19, Մ20 և Մ21 տարիքային երիտասարդական հավաքականներում։ Մինչև 21 տարեկանների հավաքականի կազմում նա մասնակցեց 2015 թվականի Եվրոպայի առաջնությանը՝ դառնալով 1 գոլի հեղինակ, սակայն Իտալիան չկարողացավ հաղթահարել խմբային փուլի արգելքը։
Իտալիայի ազգային հավաքական Բելոտին առաջին անգամ հրավիրվեց 2016 թվականի օգոստոսին՝ Ֆրանսիայի և Իսրայելի դեմ խաղերի համար։ Իր դեբյուտը ազգային հավաքականում նշեց սեպտեմբերի 1-ին՝ Ֆրանսիայի դեմ ընկերական խաղում։ Իր առաջին գոլը խփեց հոկտեմբերի 10-ին՝ Մակեդոնիայի դեմ խաղում։ Նոյեմբերի 12-ին Բելոտին 2 գոլի և 1 գոլային փոխանցման հեղինակ դարձավ Լիխտենշտայնի դեմ խաղում։ 2017 թվականի հունիսիի 11-ին նա դարձավ գոլի և գոլային փոխանցման հեղինակ Լիխտենշտայնի դեմ պատասխան խաղում՝ օգնելով Իտալիային հաղթել 5-0 հաշվով։


== Կարիերայի վիճակագրություն ==


=== Ակումբային վիճակագրություն ===
2018 թվականի հուլիսի 23-ի դրությամբ


=== Միջազգային վիճակագրություն ===
2018 թվականի հուլիսի 23-ի դրությամբ


=== Միջազգային գոլեր ===


== Նվաճումներ ==


=== Ակումբային ===
ՊալերմոՍերիա B․ 2013–14


=== Անհատական ===
Պալոնե դ'Արգենտո․ 2016–17
Ջուզեպպե Պրիշոյի մրցանակ․ 2017
Gazzetta Sports-ի տարվա ելույթ․ 2017


== Ծանոթագրություններ ==


== Արտաքին հղումներ ==
Բելոտիի պաշտոնական Ֆեյսբուքի էջը
Բելոտիի պաշտոնական Տվիտերի էջը
Բելոտիի պաշտոնական Ինստագրամի էջը
Բելոտին transfermarkt-ում
Բելոտին soccerbase.com-ում
Բելոտին WhoScored.com կայքում
Բելոտին Տորինոյի պաշտոնական կայքում
Բելոտին ՈՒԵՖԱ-ի պաշտոնական կայքում